钦定古今图书集成/明伦汇编/官常典/第421卷 > 贾谊新书 > 李多祚
## 钦定古今图书集成/明伦汇编/官常典/第421卷 > 贾谊新书 > 李多祚

按《唐书》本传，“多祚，其先𩎟鞨酋长，号黄头都督，后入
中国，世系湮远。至多祚，骁勇善射，以军功累迁右鹰
扬大将军，讨黑水𩎟鞨诱其渠长，置酒高会，因醉斩
之，击破其众。室韦及孙万荣之叛，多祚与诸将进讨，
以劳改右羽林大将军，遂领北门卫兵。张柬之将诛
二张，以多祚素感概，可动以义，乃从容谓曰：‘将军居
北门几何’？”曰：“三十年矣。将军击钟鼎食，贵重当世，非
大帝恩乎？”多祚泣数行下，曰：“死且不忘！”柬之曰：“将军
知感恩则知所以报。今在东宫，乃大帝子，而嬖竖擅
朝，危逼宗社。国家废兴在将军，将军诚有意乎？舍今
日尚何在？”答曰：“苟缘王室，惟公所使。”乃引天地以自
誓，辞气毅然，柬之遂定谋。以敬晖、李湛为右羽林将军，命总禁兵，与多祚王同皎请太子至元武门，斩关
入，及长生殿，白武后曰：“诸将诛逆臣，易之。”昌宗恐漏
大谋，不敢豫奏，顿首请归。死后病卧，顾湛曰：“我于而
父子不薄，亦豫是邪？”中宗复位，封多祚辽阳郡王，食
实户八百；子承训为卫尉少卿，湛迁大将军、赵国公，
食实户五百。帝祠太庙，特诏多祚与相王登舆夹侍。
监察御史王觌谓多祚：“彝人，虽有功，不宜共舆辇。”帝
曰：“朕推以心腹，卿勿复言。”崔元晖等得罪，多祚畏祸
及，故阳厚韦氏。节愍太子诛武三思，多祚与成王千
里率兵先至元武楼下，具言所以诛三思状，按兵不
战。宫闱令杨思勗方侍帝，即挺刀斩其婿羽林中郎
将野呼利兵因沮溃，多祚为其下所杀，二子亦见害，
籍没其家。景云初，追复官爵，并宥家属。